Von brigði
„Von brigði (recycle bin)“ („Vilties variacijos (šiukšlių dėžė)“) - islandų post roko grupės Sigur Rós remiksų albumas, kuriame perdaryti pirmojo albumo Von kūriniai. Išleistas 1998 m. Islandijoje Smekkleysa (liet. vert. "Prastas skonis") įrašų kompanijos ir iki šiol jį galima įsigyti tik Islandijoje ar per grupės internetinę parduotuvę. Albume yra islandijos elekroninės muzikos atlikėjų perdirbiniai, vienas kurių perdarytas pačių Sigur Rós. Ši kūrinio "Leit að lífi" ("Gyvenimo Paieškos") versija turėjo būti studijiniame albume "Von" ("Viltis"), bet kūrinys nebuvo baigtas laiku. Albumo vinilinės plokštelės versijos, kurioje buvo keturi albumo kūriniai, tiražas siekė tik 100 žalios spalvos vinilų kopijų. Albumo pavadinimas - islandų kalbos žaismas: "Vonbrigði" reiškia "nusivylimas", o "Von brigði" - "Von variacijos". Pilnas vertimas - "Vilties variacijos".